KEDVES VENDÉGEINK!

Szállodáink eddig is szigorú higiéniai és tisztasági szabályok szerint alakították működésüket, melyeket most az (A) Always Clean program keretében tovább fokozunk. Környezetünk és saját egészségünk megőrzése ma minden korábbinál jobban függ attól, hogy mennyire figyelünk magunkra és egymásra. A nemzetközi és hazai egészségügyi és turisztikai szervezetek ajánlásaival összhangban, több tekintetben pedig azokon túlmutató tisztasági, higiéniai és üzemeltetési sztenderdeket alkalmazunk annak érdekében, hogy Önök gondtalanul gyűjthessenek szebbnél szebb élményeket szállodáinkban.

Az Accent Hotels szállodái az aktuális kormányrendeleteket folyamatosan követik és betartják, továbbá azon vannak, hogy a szükséges intézkedések betartása mellett a vendégek maximális védelmét és kényelmét tudják nyújtani.

Különös figyelmet szánunk a recepció, vendégszobák, éttermi kiszolgálás szabályos felügyeletére, illetve az ételek elkészítésére vonatkozó szigorú szabályok betartására.

(A) ALWAYS CLEAN - MAXIMÁLIS FELKÉSZÜLTSÉGGEL VÁRJUK ÖNÖKET!

A ma kihívásaira válaszolva vendégeink és kollégáink egészségének maximális biztosítását tűztük ki célul magunk elé. Alapelvünk, hogy minden tőlünk telhetőt megtegyünk az Önök biztonságának érdekében.

* Szállodánk minden egyes munkatársa oktatásban részesült, teljes mértékben felkészültek és az új protokoll szerint végzik munkájukat.
* A szálloda több pontján fertőtlenítőeszközöket helyeztünk ki, amelyeket vendégeink bármikor igénybe vehetnek.
* A szálloda egész területét, különösképpen az eszközparkot és a gyakran igénybe vett felületeket, pl. a kilincseket, lift gombokat naponta több alkalommal is fertőtlenítjük.
* A klíma és légkezelőberendezéseinken extra fertőtlenítő karbantartást végeztünk el.
* A be- és kijelentkezési folyamatok időtartamát igyekszünk minimalizálni. Online felületeinknek köszönhetően lehetőséget teremtünk arra, hogy adatait már érkezése előtt, egyenesen az otthonából megadhassa.
* Előnyben részesítjük a készpénzmentes fizetési formát, amelyhez minden szükséges technikai eszköz rendelkezésünkre áll, így gond nélkül kiegyenlíthetik ily módon a számlájukat